CELEX: E2017P0001(02)
Language: fi
Date: 2019-03-28 00:00:00
Title: Aust-Agderin läänin 28 päivänä maaliskuuta 2019 Konkurrenten.no AS:ää vastaan nostama kanne (Asia E-1/17, COSTS 2)

11.7.2019   
            
            
               FI
            
            
               Euroopan unionin virallinen lehti
            
            
               C 233/7
            
         
      Aust-Agderin läänin 28 päivänä maaliskuuta 2019 Konkurrenten.no AS:ää vastaan nostama kanne
      (Asia E-1/17, COSTS 2)
      (2019/C 233/06)
      Aust-Agderin lääni, asiamiehenään Bjørnar Alterskjær ja Amie Eliassen, Advokatfirmaet Schjødt AS, Bryggegata 6, Postboks 1548 Vika, 0117 Oslo, Norja, on nostanut 28 päivänä maaliskuuta 2019 EFTAn tuomioistuimessa kanteen Konkurrenten.no AS:ää vastaan.
      Kantaja vaatii, että tuomioistuin ratkaisee asian seuraavasti:
      
                  1.
               
               
                  Niiden kulujen kokonaismäärä, jotka Konkurrenten.no AS:n on korvattava Aust-Agderin läänille, on 403 430,92 Norjan kruunua muutettuna euroiksi noudattaen Euroopan keskuspankin viitekurssia määräyksen tiedoksiantopäivänä.
               
            
                  2.
               
               
                  Mainittuun määrään lisätään viivästyskorko, joka lasketaan tämän määräyksen tiedoksiantopäivästä maksupäivään saakka. Viivästyskorkona käytetään Euroopan keskuspankin perusrahoitusoperaatioihinsa soveltaman korkokannan mukaista, erääntymiskuukauden ensimmäisenä päivänä voimassa olevaa korkoa korotettuna kolmella ja puolella prosenttiyksiköllä.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
      
                  —
               
               
                  Konkurrenten.no AS nosti 11 päivänä tammikuuta 2017 EFTAn tuomioistuimessa kanteen EFTAn valvontaviranomaisen 7 päivänä toukokuuta 2015 tekemää päätöstä N:o 179/15/KOL vastaan. Kantaja pyysi tuomioistuinta hyväksymään sen väliintulijaksi asiassa E-1/17, Konkurrenten.no AS vastaan EFTAn valvontaviranomainen. Pyyntö hyväksyttiin puheenjohtajan 12 päivänä heinäkuuta 2017 antamalla määräyksellä.
               
            
                  —
               
               
                  EFTAn tuomioistuimen työjärjestyksen 70 artiklan 1 kohdassa sanotaan näin:
                  
                     
                        ”Jos oikeudenkäyntikulujen korvaamisesta syntyy riita, tuomioistuin ratkaisee sen antamalla määräyksen asianosaisen pyynnöstä ja vastapuolen huomautukset kuultuaan.”
                     
                  
               
            
                  —
               
               
                  EFTAn tuomioistuin määräsi asiassa E-1/17 Konkurrenten.no AS:n korvaamaan kantajan oikeudenkäyntikulut.